cyanic-selkie/wikianc huggingface dataset:
যোহন গুণসেকরা
খেলোয়াড়ী জীবন
১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি।
সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে।
ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন।
অবসর
বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি।
কুইন্সল্যান্ড
কুইন্সল্যান্ড (Queensland) অস্ট্রেলিয়ার কমনওয়েলথের দ্বিতীয় বৃহত্তম এবং তৃতীয় জনবহুল অঙ্গরাজ্য যেটি দেশের উত্তর-পূর্বাঞ্চলে অবস্থিত। এর পশ্চিম, দক্ষিণ-পশ্চিম ও দক্ষিণের সীমানায় যথাক্রমে উত্তর টেরিটরি, দক্ষিণ অস্ট্রেলিয়া ও নিউ সাউথ ওয়েলস অবস্থিত। কুইন্সল্যান্ড পূর্ব সীমান্তে কোরাল সাগর এবং প্রশান্ত মহাসাগর দ্বারা বেষ্টিত। কুইন্সল্যান্ডের জনসংখ্যা ৫,২৬৫,০৪৩ জন। এর আয়তন ১,৮৫২.৬৪২ বর্গ কিলোমিটার।
এই রাজ্যটি রানি ভিক্টোরিয়ার সম্মানে কুইন্সল্যান্ড নামে নামকরণ করা হয়।
ইতিহাস
কুইন্সল্যান্ডের ইতিহাস হাজার বছর পুরোনো। এখানে আদিবাসীর উপস্থিতি, সেইসাথে পোস্ট ইউরোপীয়দের পত্তন সবই অনেক আগের ঘটনা। বিভিন্ন সময়ে বিভিন্ন জাতিস্বত্তার আগমন ঘটেছে এই অঞ্চলে।
ইউরোপিয়ানদের আগমন
১৬০৬ সালে ডাচ নাবিক উইলিয়াম জ্যানসজুন স্থলের কাছে অবতরণ করেন, কেপ ইয়র্কের পশ্চিম তীরে। এটি অস্ট্রেলিয়ায় ইউরোপীদেযর প্রথম নথিভুক্ত অবতরণ ছিল। এটি ইউরোপীয় এবং আদিবাসী অস্ট্রেলিয়ান মানুষের মধ্যে প্রথম মিলন বলে চিহ্নিত। এর পর ফরাসি এবং স্প্যানিশ অভিযাত্রীরা যথাক্রমে এখানে আসে।
কুইন্সল্যান্ডের কলোনি
১৮৫১ সালে এক জনসভায় সাউথ ওয়েলস থেকে কুইন্সল্যান্ড বিচ্ছেদ প্রস্তাবিত হয়। ৬ জুন ১৮৬৯ সালে রানি ভিক্টোরিয়া কুইন্সল্যান্ডকে একটি পৃথক উপনিবেশ গঠনের জন্য সকল কাগজপত্রে স্বাক্ষর করেন। ব্রিসবেন এর রাজধানী হিসেবে পরিচিতি লাভ করে।
বিংশ শতাব্দী
১৯০১ সালের ১লা ফেব্রুয়ারি রানি ভিক্টোরিয়ার অ নরাজ্য হিসেবে ঘোষিত হয় অস্ট্রেলিয়া, তখন কুইন্সল্যান্ডের জনসংখ্যা ছিল প্রায় ৫ লক্ষ। ১৯০৫ সালে প্রথমবারের মত নারীরা জাতীয় নির্বাচনে ভোট দেয়। ১৯০৯ সালে কুইন্সল্যান্ড বিশ্ববিদ্যালয় প্রতিষ্ঠিত হয়। এবং ১৯১১ সালে সর্বপ্রথম পোলিও রোগের বিকল্প চিকিৎসা চালু হয়েছিল এখানে, যা এখন পুরো বিশ্বব্যাপী প্রচলিত।
একবিংশ শতাব্দী
২০০৯ সালে কুইন্সল্যান্ড একটি স্বাধীন উপনিবেশ এবং রাষ্ট্র হিসেবে তার স্বাধীনতার ১৫০তম বার্ষিকী উদ্‌যাপন করে। কুইন্সল্যান্ড সরকার ও অন্যান্য সংগঠন বিভিন্ন ধরনের ঘটনা ও প্রকাশনার মাধ্যমে কুইন্সল্যান্ড প্রিমিয়ার আন্না বিলিংগ দ্বারা কুইন্সল্যান্ডের ১৫০ আইকন স্মরণে অনুষ্ঠান আয়োজন করে।
ভৌগোলিক অবস্থান
এর পশ্চিমে, দক্ষিণ-পশ্চিমে ও দক্ষিণের সীমানায় যথাক্রমে উত্তর টেরিটরি, দক্ষিণ অস্ট্রেলিয়া ও নিউ সাউথ ওয়েলস । পূর্ব সীমাস্ত কুইন্সল্যান্ড কোরাল সাগর এবং প্রশান্ত মহাসাগর দ্বারা বেষ্টিত।
জলবায়ু
আয়তন বেশি হওয়ার কারণে এই রাজ্যের বিভিন্ন অঞ্চলে বিভিন্ন রকম আবহাওয়া লক্ষ্য করা যায়। পশ্চিমান্চলে সাধারনত হালকা বৃষ্টিপাত এবং গরম আর্দ্র গ্রীষ্মকাল, উত্তরে মৌসুমি আর্দ্রতা, উপকূলীয় অঞ্চলে উষ্ণতা, দক্ষিণ-পূর্ব অন্তর্দেশীয় ঢালু এলাকায় শীতকালের মাঝামাঝি সময়ে তাপমাত্রা হিমাঙ্কের নিচে পরিলক্ষিত হয়।
সময় এবং জনসংখ্যা
১৯০১         ৪৯৮,১২৯
১৯৫৪      ১,৩১৮,২৫৯
১৯৬১      ১,৫১৮,৮২৮
১৯৭১       ১,৮৫১,৪৮৫
১৯৮১      ২,৩৪৫,২০৮
১৯৯১      ৩,০২৯,৯৫০
২০০১      ৩,৬২৮,৯৪৬
২০১১       ৪,৫১৬,২০০
ধর্মীয় অন্তর্ভুক্তি
২০১১ সালের আদমশুমারি অনুসারে কুইন্সল্যান্ডের প্রধান ধর্মীয় বিশ্বাসগুলোকে নিম্নরুপে ভাগ করা যায়।
রোমান ক্যাথলিক চার্চঃ ২৩.৮%
অ্যাংলিকান চার্চঃ ১৮.৯%
ইউনিটি চার্চঃ ৮.৪%
প্রেসবিটারিয়ান এবং রিফর্মড চার্চঃ ৩.৫%
অন্যান্যঃ ২৫.৩%
অর্থনীতি
এখানে কলা, আনারস, বাদাম জাতীয় ফলের চাষ হয়। এখানে সুতা, আখ, শাক সবজি ইত্যাদি উৎপাদিত হয়। এখানে কয়লা, জিংক, সোনা, তামা, রুপা পাওয়া যায়। এখানে তামা পরিশোধনাগার রয়েছে। এখানে উপকূল অঞ্চলে আখ থেকে চিনি উৎপাদনের অনেক কারখানা আছে।
পর্যটন
পর্যটনে কুইন্সল্যান্ড শীর্ষস্থানীয়। প্রতিবছর এই রাজ্যে দলে দলে লক্ষ লক্ষ দেশি ও বিদেশি পর্যটক আসে। কুইন্সল্যান্ড পর্যটন শিল্প থেকে প্রতি বছর ৪ বিলিয়ন ডলার আয় করে, যা কুইন্সল্যান্ডের জিএসপির ৪.৫%।
এখানে পর্যটকদের জন্য প্রধান আর্কষণ হল ব্রিসবেন, পোর্ট ডগলাস, ডেইন্টি রেইনফরেস্ট, গোল্ড কোস্ট, দ্যা গ্রেট বেরিরার রিফ, র্হাভে বে এবং ফ্রেশার আইল্যান্ড। আরো রয়েছে টাউন্সভিল, ম্যাগনেটিক আইসল্যান্ড, নর্থ ও সাউথ স্টেডব্রক, সানসাইন কোস্ট, হ্যামিল্টন আইল্যান্ড, ডেড্রিম আইল্যান্ড এবং হোয়াইট সানডেস যা এয়ারলাই বীচ ও হোয়াইট হ্যাভেন বীচ নামেও পরিচিত।
কুইন্সল্যান্ডে ব্যাপক সংখ্যক বুনো জীবজন্তুর র্পাক আছে। গোল্ডকোস্টে রয়েছে কারুমবিন অভয়ারণ্য, ডেভিড ফেলে অভয়ারণ্য। সানসাইন কোস্টে রয়েছে আন্ডারওয়াটার ওয়ার্ল্ড এবং অস্ট্রেলিয়া চিড়িয়াখানা যেটা গ্লাস হাউজ মাউন্টেন এর নিকটে অবস্থিত।
পরিবহন ব্যবস্থা
কুইন্সল্যান্ডের যাতায়াত ব্যবস্থা অনেক গুলো জাতীয় হাইওয়ে দ্বারা পরিচালিত হয়। বিশেষত দক্ষিণ পূর্ব কুইন্সল্যান্ডে যেমন M1। পরিবহন ও প্রধান সড়ক বিভাগের দ্বারা প্রধান সড়ক ও মোটরগাড়ি এবং স্থানীয় মোটরওয়েজ চালনাসহ গণপরিবহনের উন্নয়ন কাজগুলো সম্পাদিত হয়। রেলসেবা প্রদানকারীরা হল কুইন্সল্যান্ড রেল এবং পেসিফিক ন্যাশনাল।
শাসন
গভর্নর এবং প্রতিনিধিত্বকারীদের আনুষ্ঠানিকভাবে নিযুক্ত করা হয় অস্ট্রেলিয়ার রানি দ্বিতীয় এলিজাবেথের নির্বাহী ক্ষমতাবলে। যে প্রতিনিধিত্বকারীগণ নামমাত্র পদধারী হয়। বর্তমান গভর্নর মান্যবর এসি পল দে জার্সি। একজন স্পিকার সংসদ কর্তৃক নির্বাচিত হয় সংসদের অধিবেশন পরিচাননার জন্য এবং সংসদসদস্য ও সরকারের মধ্যকার যোগাযোগ রক্ষার জন্য।
কুইন্সল্যান্ডের সংসদ এক কক্ষবিশিষ্ট। এটা অস্টেলিয়ার একমাত্র সংসদ যেটি এক কক্ষবিশিষ্ট। ১৯২২ সাল পর্য়ন্ত এখানে দ্বিকক্ষবিশিষ্ট আইনসভার অস্তিত্ব ছিল।
কুইন্সল্যান্ডের বিচার ব্যবস্থা সুপ্রিম কোর্ট ও জেলা আদালত নিয়ে গঠিত, যা কুইন্সল্যান্ডের সংবিধান এবং অন্যান্য বিভিন্ন আদালত ও ট্রাইব্যুনালের  দ্বারা প্রতিষ্ঠিত ।
স্থানীয় সরকার
প্রদানের জন্য দায়বদ্ধ।
শিক্ষা
উত্তর কুইন্সল্যান্ডের প্রথম শিক্ষাপ্রতিষ্ঠান জেমস ক্রুক বিশ্ববিদ্যালয় ১৯৭০ সালে প্রতিষ্ঠিত হয়। ১৯৭১ সালে  ও ১৯৮৯ সালে যথাক্রমে গ্রিফট ইউনিভাসিটি এবং কুইন্সল্যান্ড প্রযুক্তি বিশ্ববিদ্যালয় স্থাপিত হয়।
১৯৮৯ সালে কুইন্সল্যান্ডের প্রথম প্রাইভেট বিশ্ববিদ্যালয় প্রতিষ্ঠিত হয় রবিনার গোল্ডকোস্টে যেটার নাম বন্ড ইউনিভাসিটি। ১৯৯২ সালে সেন্ট্রাল  ইউনিভাসিটি অব  কুইন্সল্যান্ড ও ইউনির্ভাসিটি অব সাউদার্ন কুইন্সল্যান্ড,  বিশ্ববিদ্যালয় দুটি  টেকনোলোজি ইনস্টিটিউট থেকে বিশ্ববিদ্যালয়ের স্বীকৃতি পায়।
১৯৯৪ সালে এখানে ইউনির্ভাসিটি অব সানসাইন কোস্ট নামে নতুন আরেকটি বিশ্ববিদ্যালয় প্রতিষ্ঠা করা হয়।
খেলাধুলা
কুইন্সল্যান্ড অস্ট্রেলিয়ার জাতীয় ক্রীড়া প্রতিযোগিতায় সব বিভাগেই প্রতিনিধিত্ব করে এবং বহুসংখ্যক দেশীয় ও আন্তর্জাতিক ক্রীড়া ইভেন্ট এখানে আয়োজন করা হয়।সবচেয়ে জনপ্রিয় শীতকালীন ও গ্রীষ্মকালীন ক্রীড়া রাগবি লিগ, রাগবি ইউনিয়ন ও ক্রিকেট। রাগবি লিগ কুইন্সল্যান্ডের খেলাধুলার সবচেয়ে বড় ইভেন্ট। ২০১৩ সালে কুইন্সল্যান্ডে এক ক্রীড়া ক্যালেন্ডারে এই ইভেন্টটিতে রেকর্ড আটবার "কুইন্সল্যান্ড ম্যারুন" সিরিজ জিতে।
"ব্রিসবেন ব্রুংকস" রাষ্ট্রের যেকোনো ক্রীড়াঙ্গনে সর্বাধিক সফল দল যারা এনআরএল রাগবি লীগে তিনটি প্রিমিয়ার লীগ লাভ করে এবং সব মিলিয়ে তাদের ২৩ বছরের ইতিহাসে ৬ টি অর্জন রয়েছে। ব্রিসবেন ব্রুংকস ২০১৫ সালের এনআরএল লিগে অংশগ্রহণ করে। ফাইনালে অতিরিক্ত সময়ে নর্থ কুইন্সল্যন্ড কাউবয় টিমের কাছে পরাজিত হয়। এই ফাইনালটি এনআরএল এর ইতিহাসের অন্যতম সেরা গ্রান্ড ফাইনাল বলে বিবেচনা করা হয়। কুইন্সল্যান্ডের অন্য দুটি দল হল যথাক্রমে নর্থ কুইন্সল্যান্ড কাউবয়েজ এবং গোল্ডকোস্ট টাইটানস।
কুইন্সল্যান্ডের আধিপত্য শুধু রাগবিতেই সীমাবদ্ধ নয়। ২০০১-২০০৩ সালে ব্রিসবেন লায়ন এএফএল এ টানা তিন বার প্রিমিয়ারশিপ লাভ করে। ব্রিসবেন রোয়ার এফসি ২০১০-১১ এবং ২০১১-১২ মৌসুমে পরপর দুইবার লিগ প্রিমিয়ারশিপ জয় করে। এছাড়া তাদের রয়েছে অস্ট্রেলিয়া ফুটবলে টানা ৩৬ টি ম্যাচ জেতার রেকর্ড। জাতীয় বাস্কেটবল লীগে এই অঞ্চলের দলগুলো হল ব্রিসবেন বুলেট, কাইরান তাইপানস।
সাঁতারও কুইন্সল্যান্ডে বেশ জনপ্রিয়। সাঁতারে অস্টেলিয়া দলের বেশিরভাগ সদস্য ও শিরোপাধারী এই রাজ্যের। ২০০৮ এর অলিম্পিকে অস্ট্রেলিয়ার ৬টি মেডেলের সব গুলোই কুইন্সল্যান্ডের সাঁতারুদের অর্জন।
মুহাম্মদ আহমদ খালাফাল্লাহ
মুহাম্মদ আহমদ খালাফাল্লাহ ( محمد أحمد خلف الله, ১৯১৬-১৯৯১) ছিলেন একজন মিশরীয় ইসলামী আধুনিকতাবাদী চিন্তাবিদ এবং লেখক।
১৯৪৭ সালে, কায়রো ইউনিভার্সিটি দ্য ন্যারেটিভ আর্ট ইন দ্য হোলি কোরান (আল-ফান আল-কাসাসি ফি আল-কুরআন আল-করিম ) শিরোনামে আরবি বিভাগে উপস্থাপিত তার ডক্টরেট গবেষণা প্রত্যাখ্যান করে, কারণ তিনি পরামর্শ দিয়েছিলেন যে পবিত্র গ্রন্থগুলি রূপক এবং যে তাদের স্থির কিছু হিসাবে দেখা উচিত নয়, কিন্তু একটি নৈতিক দিক হিসাবে দেখা উচিত। আমিন আল খুলী এর ছাত্র হিসেবে, তিনি বলেছিলেন যে একজন সাহিত্যিক দৃষ্টিকোণ থেকে কুরআন অধ্যয়ন করতে পারে। প্রকৃতপক্ষে, মুহাম্মদের উদ্দেশ্য হল মানুষকে বোঝানো। তাই তিনি তার নিষ্পত্তিতে সমস্ত অলংকারমূলক উপায় ব্যবহার করেন, যার মধ্যে রূপক, বাইবেল এবং প্রাক-ইসলামিক বর্ণনা রয়েছে। খালাফাল্লাহর মতে, ঐতিহাসিক সত্যই মূল লক্ষ্য নয়, বরং এই গল্পগুলির দ্বারা প্রকাশিত ধর্মীয় ও নীতিবোধ। খালাফাল্লাহকে আল্লাহর কথাকে এমনভাবে বিবেচনা করার জন্য অভিযুক্ত করা হয়েছে যেন এটি একটি মানুষের পণ্য। তবুও, তিনি ওহীর সত্যতা নিয়ে প্রশ্ন তোলেন না। তিনি একটি ঐতিহ্যগত বিষয়বস্তু গ্রহণ করেন, তা হল কোরানের অপ্রতিরোধ্যতা (ইজাজ ) - তার থিসিসের প্রথম শিরোনাম ছিল মিন আসরার আল-ইজাজ, ("কুরআনের অপ্রতিরোধ্যতার রহস্যের উপর")। তাকে তার শিক্ষকতার পদ থেকে বরখাস্ত করা হয় এবং সংস্কৃতি মন্ত্রণালয়ে বদলি করা হয়।
পরে, তিনি একটি অ-ধর্মীয় বিষয়ে একটি থিসিস শুরু করেন এবং ১৯৫২ সালে ডক্টরেট পান। তিনি মিশরীয় সংস্কৃতি মন্ত্রণালয়ে তার কর্মজীবন শেষ করেন।
তার ডক্টরেট থিসিস অবশেষে ১৯৫৪ সালে প্রকাশিত হয় তাঁর মাস্টার্সের থিসিস, আল-জাদাল ফিল-কুরআন ("কোরআনে পলিমিক") মুহাম্মাদ ওয়াল-কুওয়াল-মুদাদ্দা ("মুহাম্মদ এবং বিরোধী শক্তি"), কায়রো, ১৯৭৩ সালে শিরোনামে প্রকাশিত হয়েছে
তিনি লিখেছেন মাফাহিম কুরআনিয়াহ ("কুরআনের ধারণা"), ১৯৮৪ সালে আরবি ভাষায় প্রকাশিত, আল-কুরআন-ওয়া মুশকিলাত হায়াতি-না-ল-মুআসিরা ("কুরআন এবং আমাদের সমসাময়িক সমস্যা") এবং আল -কুরআন ওয়াল-দাওলা ("কুরআন এবং রাষ্ট্র")। কিন্তু এই কাজগুলো তার ডক্টরেট থিসিসের চেয়ে কম উদ্ভাবনী হিসেবে ধরা হয়।
বহিঃসংযোগ
আল-ফান আল-কাসাসি ফি আল-কুরআন আল-করিম archive.org- এ (আরবি ভাষায়)।
গুরুতর অপরাধ দমন সংক্রান্ত জাতীয় সমন্বয় কমিটি
গুরুতর অপরাধ দমন সংক্রান্ত জাতীয় সমন্বয় কমিটি ছিল বাংলাদেশের তত্ত্বাবধায়ক সরকার কর্তৃক ২০০৭ সালে গঠিত একটি কমিটি যা দুর্নীতি ও অন্যান্য গুরুতর অপরাধ দমনের লক্ষ্যে প্রতিষ্ঠিত হয়েছিল। ২০০৬-০৮ বাংলাদেশী রাজনৈতিক সংকটের সময় তৎকালীন তত্ত্বাবধায়ক সরকার এই কমিটির মাধ্যমে দুর্নীতি ও অন্য গুরতর অপরাধ দমনে অভিযান পরিচালনা করে।
কমিটির চেয়ারম্যান হিসেবে দায়িত্ব পালন করেন তৎকালীন উপদেষ্টা মোহাম্মদ আবদুল মতিন এবং প্রধান সমন্বয়ক ছিলেন মাসুদ উদ্দিন চৌধুরী।
সংগঠন
কেন্দ্রীয় কমিটির অধীনে মহানগর বা আঞ্চলিক কমিটি গঠন করা হয়। এসব কমিটির অধীনে প্রতিটি জেলায় সামরিক বাহিনী, আধাসামরিক ও বেসামরিক প্রশাসন থেকে লোকবল নিয়ে একটি করে টাস্কফোর্স গঠিত হয়। আঞ্চলিক কমিটিসমূহ অপরাধের সাথে যুক্ত ব্যক্তিদের তালিকা প্রণয়ন করে তাদের বিরুদ্ধে মামলা করে তদন্ত প্রতিবেদন জমা দিত যার প্রেক্ষিতে জাতীয় সমন্বয় কমিটি সিদ্ধান্ত গ্রহণ করে প্রসিকিউশন দলের মাধ্যমে আইনানুযায়ী ব্যবস্থা গ্রহণ করা হত। প্রসিকিউশন দলের বাইরে অভিযোগ গঠন ও বাছাই সেল নামে একটি করে দল দায়িত্ব পালন করতো যারা কোন ব্যক্তির বিরুদ্ধে প্রাপ্ত অভিযোগ যাছাই বাছাইয়ের কাজে নিয়োজিত ছিলো।
রবীন বন্দ্যোপাধ্যায়
রবীন বন্দ্যোপাধ্যায় (Robin Banerjee; রবীন বেনার্জী) অসমের একজন প্রকৃতিপ্রেমী, চিত্রশিল্পী, ফটোগ্রাফার ও তথ্যচিত্র নির্মাতা ।
প্রারম্ভিক জীবন
১৯০৮ সনের ১২ আগস্ট তারিখে পশ্চিমবঙ্গ রাজ্যের রহমপুর নামক স্থানে রবীন বন্দ্যোপাধ্যায় জন্ম গ্রহণ করে। তিনি শান্তিনিকেতন থেকে প্রাথমিক শিক্ষা গ্রহণ করেন। তারপর কলকাতা মেডিকেল কলেজে তিনি চিকিৎসাবিদ্যার অধ্যয়ন করেন। পরবর্ত্তী সময়ে ১৯৩৪ সনে লিভারপুল ও ১৯৩৬ সনে এডিনবার্গ-এ উচ্চ শিক্ষা গ্রহণ করেন।
কর্মজীবন
১৯৩৭ সনে লিভারপুলে রয়েল নেটিভে যোগদান করেন। ১৯৫২ সনে তিনি অসমের চা-বাগানে মূখ্য চিকিৎসক রুপে কর্মজীবন আরম্ভ করেন। এই সময়ে তিনি কাজিরাঙা জাতীয় উদ্যান ভ্রমনকালে অসমের জৈববৈচিত্রের প্রতি আকৃষ্ট হন ও গোলাঘাটে স্থায়ীভাবে বসবাস করার সিদ্ধান্ত নেন। তার প্রথম তথ্যচিত্র কাজিরাঙা জাতীয় উদ্যানের পটভূমিতে নির্মিত হয়েছিল। ১৯৬১ সনে তথ্যচিত্রটি বার্লিনের টিভিতে প্রদর্শিত হয় । এই তথ্যচিত্রের জন্য তিনি আন্তঃরাষ্ট্রীয় পর্যায়ে তথ্যচিত্র নির্মাতারুপে সুখ্যাতি অর্জন করেন। পরবর্ত্তী সময়ে তিনি ৩২টি তথ্যচিত্র নির্মাণ করেন তারমধ্যে ১৪টি আন্তঃরাষ্ট্রীয় পর্যায়ে পুরস্কার লাভ করতে সক্ষম হয়।
ব্যক্তিগত জীবন
রবীন বন্দ্যোপাধ্যায় আজীবন অবিবাহিত ছিলেন। তিনি সবারমধ্যে জনপ্রিয় ছিলেন ও ছোটরা তাকে আদরে রবীন খুড়া ডাকত। অসমীয়া ভাষায় খুড়া অর্থ কাকা। তিনি বিদ্যালয় ও চিকিৎসালয় স্থাপনের জন্য জমি দান করেছেন।কাজিরাঙা জাতীয় উদ্যান সংরক্ষণের উদ্দেশ্যে তিনি পরিকল্পনা গ্রহণ করেন। এই পরিকল্পনা অনুযায়ী তিনি 'Kaziranga Wildlife Society' নামক একটি বেসরকারী সংগঠন স্থাপন করেন। বর্ত্তমান গোলাঘাটে স্থিত তার বাসগৃহটি প্রকৃতপ্রেমীদের জন্য উল্লেখযোগ্য স্থান রুপে পরিগণিত হয়েছে। রবীন বন্দ্যোপাধ্যায় অঙ্কন করা  চিত্র ও বিভিন্ন মূল্যবান সম্পদে পরিপূর্ণ এই বাসগৃহটি বর্ত্তমান সংগ্রহালয়ে রুপান্তরিত করা হয়েছে।
সম্মান ও পুরস্কার
১৯৭১ সনে ভারত সরকার কর্তৃক পদ্মশ্রী পুরস্কার লাভ করেন। ১৯৯১ সনে তিনি অসম কৃষি বিশ্ববিদ্যালয় থেকে সম্মানীয় ডক্টরেট ডিগ্রী লাভ করেন। পরবর্ত্তী সময়ে তিনি ডিব্রুগড় বিশ্ববিদ্যালয় থেকেও সম্মানীয় ডক্টরেট ডিগ্রী লাভ করেন।
মৃত্যু
২০০৩ সনের ৬ আগস্ট তারিখে নিজ বাসগৃহে রবীন বন্দ্যোপাধ্যায়ের মৃত্যু হয়। তার একটি বিখ্যাত উক্তি হচ্ছে,"Think twice before kill an animal,think twice before you catch a butterfly,think you before you cut a tree, because it may be the last species of the world."
অবদান
রবীন বেনার্জী নির্মাণ করা ৩২ তথ্যচিত্রের নাম:
লাইব্রেরি অব কংগ্রেস
৩০০px|থাম্ব|লাইব্রেরি অব কংগ্রেসের মূল পাঠকক্ষ লাইব্রেরি অব কংগ্রেস (এলসি) আনুষ্ঠানিকভাবে মার্কিন যুক্তরাষ্ট্রের কংগ্রেসকে পরিষেবা পরিবেশনকারী গবেষণা গ্রন্থাগার এবং এটি কার্যত যুক্তরাষ্ট্রের জাতীয় গ্রন্থাগার। এটি যুক্তরাষ্ট্রের প্রাচীনতম যুক্তরাষ্ট্রীয় সাংস্কৃতিক প্রতিষ্ঠান। গ্রন্থাগারটি ওয়াশিংটন ডিসি-এর ক্যাপিটল হিলের তিনটি ভবনে স্থাপিত হয়েছে; এটি ভার্জিনিয়ার কুল্প্পারে একটি সংরক্ষণ কেন্দ্রও বজায় রাখে। গ্রন্থাগারের কার্যকলাপসমূহ কংগ্রেসের গ্রন্থাগারিক দ্বারা তদারকি করা হয় এবং এর ভবনসমূহ আর্চিটেক্ট অব দ্য ক্যাপিটল দ্বারা পরিচালিত হয়। লাইব্রেরি অব কংগ্রেস বিশ্বের বৃহত্তম গ্রন্থাগারসমূহের মধ্যে একটি। এর "সংগ্রহগুলি সর্বজনীন, বিষয়, বিন্যাস বা জাতীয় সীমানা দ্বারা সীমাবদ্ধ নয় এবং গ্রন্থাগারটি বিশ্বের সমস্ত অঞ্চল থেকে ও ৪৫০ টিরও বেশি ভাষায় গবেষণা উপকরণ অন্তর্ভুক্ত করে।"
কংগ্রেস নিউ ইয়র্ক সিটি ও ফিলাডেলফিয়ার অস্থায়ী জাতীয় রাজধানীগুলিতে ১১ বছর ধরে অধিবেশন শেষে ১৮০০ সালে ওয়াশিংটন, ডিসি-তে চলে যায়। উভয় শহরেই, মার্কিন কংগ্রেসের সদস্যদের নিউ ইয়র্ক সোসাইটি লাইব্রেরি ও ফিলাডেলফিয়ার লাইব্রেরি কোম্পানির বিশাল সংগ্রহগুলিতে অ্যাক্সেস ছিল। ছোট কংগ্রেসনাল লাইব্রেরি ১৯তম শতাব্দীর বেশিরভাগ সময় ধরে ১৮৯০-এর দশক পর্যন্ত ইউনাইটেড স্টেটস ক্যাপিটলে ছিল।
গ্রন্থাগারের প্রাথমিক লক্ষ্য কংগ্রেসনাল রিসার্চ সার্ভিসের মাধ্যমে পরিচালিত কংগ্রেসের সদস্যদের দ্বারা অনুসন্ধান করা। এটি মার্কিন যুক্তরাষ্ট্রের কপিরাইট কার্যালয়কে ধারণ ও তদারকি করে। গ্রন্থাগারটি গবেষণার জন্য জনসাধারণের জন্য উন্মুক্ত, যদিও কেবলমাত্র উচ্চপদস্থ সরকারি কর্মকর্তা এবং গ্রন্থাগার কর্মীরা (যেমন, প্রাঙ্গণ থেকে অপসারণ) বই ও উপকরণ পরীক্ষা করতে পারেন।
বরিশাল জেলা
বরিশাল জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। এটি ১৭৯৭ সালে বাকেরগঞ্জ নামে প্রতিষ্ঠিত হয়। বরিশাল বাংলাদেশের অন্যতম গুরুত্বপূর্ণ একটি নদীবন্দর। উপজেলার সংখ্যানুসারে বরিশাল বাংলাদেশের একটি “এ” শ্রেণীভুক্ত জেলা।
অবস্থান ও আয়তন
উত্তরে মাদারীপুর জেলা, শরীয়তপুর জেলা ও চাঁদপুর জেলা, দক্ষিণে ঝালকাঠি জেলা, বরগুনা জেলা ও পটুয়াখালী জেলা, পূর্বে লক্ষ্মীপুর জেলা, ভোলা জেলা ও মেঘনা নদী, পশ্চিমে পিরোজপুর জেলা, ঝালকাঠি জেলা ও গোপালগঞ্জ জেলা। মেঘনা, আড়িয়াল খাঁ, বিষখালী, কীর্তনখোলা, তেতুলিয়া, টর্কি, সন্ধ্যা ও বুড়িশ্বর ইত্যাদি।
নামকরণের ইতিহাস
বরিশালের নামকরণ সম্পর্কে বিভিন্ন মতভেদ রয়েছে। কিংবদন্তি থেকে জানা যায়, পূর্বে এখানে খুব বড় বড় শাল গাছ জন্মাতো; আর শাল গাছ থেকেই 'বরিশাল' নামের উৎপত্তি।  'আইতে শাল, যাইতে শাল / তার নাম বরিশাল' প্রবাদটি উল্লেখ্য। আবার, কেউ কেউ দাবি করেন যে, পর্তুগীজ বেরি ও শেলির প্রেমকাহিনীর জন্য বরিশাল নামকরণ করা হয়েছে। অন্য এক কিংবদন্তি থেকে জানা যায়, গিরদে বন্দরে (গ্রেট বন্দর) ঢাকার নবাবদের বড় বড় লবণের গোলা ও চৌকি ছিল। ইংরেজ ও পর্তুগীজ বণিকরা বড় বড় লবণের চৌকিকে 'বরিসল্ট' বলতো। আবার, অনেকের ধারণা, এখানকার লবণের দানাগুলোর আকার বড় বড় ছিল বলে 'বরিসল্ট' বলা হতো। পরবর্তিতে এ শব্দটি পরিবর্তিত হয়ে বরিশাল নামের উৎপত্তি হয়েছে।
সাধারণ ইতিহাস
বাকেরগঞ্জে ম্যাজিস্ট্রেসি প্রতিষ্ঠার লক্ষ্যে ১৭৯৭ সালে রেগুলেশন-৭ অনুযায়ী বাকলা-চন্দ্রদ্বীপ নিয়ে বাকেরগঞ্জ জেলা প্রতিষ্ঠিত হয়। তৎকালীন সময়ের প্রভাবশালী জমিদার আগা বাকের খানের নামানুসারে এ জেলার নামকরণ হয়। ১৮০১ সালের ১লা মে স্যার জন শ্যোর এ জেলার সদর দপ্তর বর্তমানে বরিশাল শহরে স্থানান্তরিত করেন। পরবর্তীতে বরিশাল নামেই এ জেলা পরিচিতি পায়। ১৮১৭ সালে এই জেলা একটি কালেক্টরেটে পরিণত হয়। ১৮২৯ সালে ঢাকা বিভাগ প্রতিষ্ঠিত হলে এই জেলা ঢাকা বিভাগের অন্তর্ভুক্ত হয়। যে চারটি কালেক্টরেট নিয়ে ঢাকা বিভাগ বা কমিশনারশিপ গঠিত এটি তারই একটি। এটি কলকাতা থেকে প্রায় ১৮০ মাইল পূর্বে অবস্থিত ছিল। সেসময় জেলার আয়তন ছিল ৪,০৬৬ বর্গমাইল (১৮৭২ সাল অনুসারে) যা বর্তমান মাদারীপুর, বরিশাল, ঝালকাঠী, পিরোজপুর, বরগুনা, পটুয়াখালী ও ভোলা জেলা জুড়ে বিস্তৃত ছিল। ১৮৭৪ সালের ১৭ সেপ্টেম্বর প্রকাশিত 'Calcutta Gadget' থেকে তৎকালীন বাকেরগঞ্জ জেলার সীমানার উল্লেখ পাওয়া যায়, তাতে বলা হয়, "বিশদভাবে এই জেলার উত্তরে ফরিদপুর, পশ্চিমে ফরিদপুর ও বলেশ্বর নদী যা যশোর থেকে পৃথক করেছে, দক্ষিণে বঙ্গোপসাগর এবং পূর্বে মেঘনা নদী ও এর মোহনা।"
যে গঙ্গা বা পদ্মা, ব্রহ্মপুত্র ও মেঘনার সম্মিলিত জলরাশি বাহিত পলিমাটি দ্বারা গঠিত ব-দ্বীপের নিম্নভাগে এ জেলার অবস্থান, আর এটি ২১ ডিগ্রি থেকে ২৩ ডিগ্রি উত্তর অক্ষাংশ এবং ৮৯ ডিগ্রি থেকে ৯১ ডিগ্রি পূর্ব দ্রাঘিমায় অবস্থিত। সংক্ষেপে এর সীমারেখা হচ্ছে: উত্তরে ফরিদপুর, পশ্চিমে ফরিদপুর ও বালেশ্বর নদী ( এ নদী জেলাটিকে যশোর থেকে পৃথক করেছে), দক্ষিণে বঙ্গোপসাগর এবং পূর্বে মেঘনা ও তার মোহনা। উত্তর থেকে দক্ষিণে এ জেলার দৈর্ঘ্য হচ্ছে প্রায় ৮৫ মাইল আর দক্ষিণ শাহবাজপুর দ্বীপসহ এর প্রশস্ততা হচ্ছে প্রায় ৬০ মাইল। এর আয়তন হচ্ছে প্রায় ৪,৩০০ বর্গমাইল।
প্রশাসনিক এলাকাসমূহ
বরিশাল জেলা ৩০ ওয়ার্ডবিশিষ্ট ১টি সিটি কর্পোরেশন, ১০টি উপজেলা, ১৪টি থানা, ৬টি পৌরসভা, ৮৭টি ইউনিয়ন ও ৬টি সংসদীয় আসন নিয়ে গঠিত।
উপজেলাসমূহ
বরিশাল জেলায় মোট ১০টি উপজেলা রয়েছে। উপজেলাগুলো হল:
জনসংখ্যার উপাত্ত
২০১১ সালের আদমশুমারি অনুযায়ী বরিশাল জেলার মোট জনসংখ্যা ২৩,২৪,৩১০ জন। এর মধ্যে পুরুষ ১১,৩৭,২১০ জন এবং মহিলা ১১,৮৭,১০০ জন। মোট পরিবার ৫,১৩,৬৭৩টি।
শিক্ষা
২০১১ সালের আদমশুমারি অনুযায়ী বরিশাল জেলার সাক্ষরতার হার ৬১.২%।
দোয়াব
দোয়াব ( হিন্দি: दोआब, উর্দু: ,) (শব্দের উৎস: ফারসি: دوآب দোআব, দো অর্থাৎ দুই + আব অর্থাৎ, জল বা নদী থেকে) হল ভারত ও পাকিস্তানে ব্যবহৃত একটি শব্দ, যার অর্থ 'জিহ্বা' বা দুটি নদীর সংযোগস্থল বা প্রবাহের মধ্যবর্তী অঞ্চল। অক্সফোর্ড হিন্দি-ইংলিশ ডিকশনারি-তে আর. এস. ম্যাকগ্রেগর দোয়াব শব্দটির সংজ্ঞা দিয়েছেন: "a region lying between and reaching to the confluence of two rivers (esp. that between the Ganges and Jumna)." ("দুটি নদীর মধ্যবর্তী স্থান এবং সংযোগস্থলের মধ্যবর্তী অঞ্চল (বিশেষত গঙ্গা নদী ও যমুনা নদীর মধ্যবর্তী"))
উত্তর ভারত ও পাকিস্তানে অনেক নদী প্রবাহিত হয়েছে, যেগুলির উৎস হিমালয়। সেই কারণে এই অঞ্চলের সমভূমি একাধিক দোয়াবে বিভক্ত। সিন্ধু-গাঙ্গেয় সমভূমি ক্রমান্বয়ে একাধিক খাদর ও বাঙ্গর অঞ্চলে বিভক্ত। বন্যাপ্রবণ নিম্নভূমি অঞ্চলটিকে বলা হয় বাঙ্গর এবং নদী থেকে উচ্চতর অংশে অবস্থিত অংশটির নাম খাদর।
ঐতিহাসিকভাবে, দোয়াবের গ্রামগুলি সরকারিভাবে 'খাদর', 'খাদর-বাঙ্গর' (অর্থাৎ, মিশ্র) ও 'বাঙ্গর' - এই তিন শ্রেণিতে বিভক্ত ছিল। বহু শতাব্দী এই শ্রেণিবিভাগের ভিত্তিতেই স্তরভিত্তিক জমি-উৎপাদনশীলতার মান অনুসারে এখানে বিভিন্ন প্রকার কৃষিকর আরোপিত হয়েছে।
রবসন আজেভেদো দা সিলভা
রবসন আজেভেদো দা সিলভা (Robinho; জন্ম: ২১ জুলাই ১৯৯৫; রবিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
ব্রাজিলীয় ফুটবল ক্লাব মিরাসোলের যুব পর্যায়ের হয়ে খেলার মাধ্যমে রবিনিয়ো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ব্রাজিলীয় ক্লাব আতিবাইয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতিবাইয়ার হয়ে এক মৌসুমে ৩৭ ম্যাচে ১০ টি গোল করার পর ২০১৭–১৮ মৌসুমে তিনি প্রায় ২ মিলিয়ন ইউরোর বিনিময়ে ব্রাজিলীয় ক্লাব ফ্লুমিনেন্সেতে যোগদান করেছেন। এর পূর্বে তিনি কোনফিয়ান্সা এবং ফিগেইরেন্সের হয়ে ধারে খেলেছেন। পরবর্তীকালে, তিনি আমেরিকা মিনাস জেরাইস, আলাগোয়ানো, ভিলা নোভা আগুয়া সান্তা এবং বসুন্ধরা কিংসের হয়ে খেলেছেন। বসুন্ধরা কিংসের হয়ে এক মৌসুমের জন্য ধারে খেলার পর ২০২১–২২ মৌসুমে তিনি বসুন্ধরা কিংসে যোগদান করেছেন।
দলগতভাবে, রবিনিয়ো এপর্যন্ত ৪টি শিরোপা জয়লাভ করেছেন, যার মধ্যে ১টি আলাগোয়ানোর হয়ে এবং ৩টি বসুন্ধরা কিংসের হয়ে জয়লাভ করেছেন।
প্রারম্ভিক জীবন
রবসন আজেভেদো দা সিলভা ১৯৯৫ সালের ২১শে জুলাই তারিখে ব্রাজিলের সাও কায়েতানো দো সুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
গুর্গেন আস্কারিয়ান
জীবনী
আস্কারিয়ান ১৯২৮ সালে রাশিয়ার মস্কোতে আর্মেনীয় পরিবারে জন্মগ্রহণ করেন। তাঁর বাবা আশোত আস্কারিয়ান সাধারণ রোগীদের চিকিৎসা করতেন ; অপরদিকে তাঁর মা আস্তগিক আস্কারিয়ান একজন দন্তচিকিৎসক ছিলেন। ১৮ বছর বয়সে তিনি মস্কো স্টেট বিশ্ববিদ্যালয়ের পদার্থবিজ্ঞান বিভাগে ভর্তি হন। তাঁর প্রথম গবেষণার বিষয়বস্তু ছিল পরমাণুর নিউক্লিয়াস। ১৯৫২ সালে তিনি স্নাতক ডিগ্রি লাভ করেন। অতঃপর তিনি মস্কোর রাসায়নিক পদার্থবিজ্ঞান ইনস্টিটিউটের স্নাতক স্কুলে ভর্তি হন। ১৯৫৩ সালে আস্কারিয়ান লেবেদেফ পদার্থবিজ্ঞান ইনস্টিটিউটে ভর্তি হন ও ১৯৫৭ সালে পিএইচডি ডিগ্রি অর্জন করেন। তিনি ২০০টিরও অধিক প্রবন্ধ লিখেছেন। কণা পদার্থবিজ্ঞান, অ্যানিটা(অ্যান্টার্কটিক ক্ষণস্থায়ী অ্যান্টেনা), শব্দবিজ্ঞান, আলোকবিজ্ঞান সহ পদার্থবিজ্ঞানের বিভিন্ন শাখায় আস্কারিয়ান তাৎপর্যপূর্ণ অবদান রেখেছেন। আলোর আত্ম-অধিশ্রয়ণ আবিষ্কারের জন্য আস্কারিয়ান সোভিয়েত ইউনিয়নের সবচেয়ে মর্যাদাপূর্ণ বিজ্ঞানবিষয়ক পুরস্কার লাভ করেন। ১৯৯২ সালে ডক্টর অব সায়েন্স ডিগ্রি লাভের পর থেকে আস্কারিয়ানের স্বাস্থ্যের অবনতি হতে শুরু করে। তার বোন গোহার-ও স্বাস্থ্যসংক্রান্ত জটিলতায় ভুগতে শুরু করেন। ১৯৯৭ সালের ২ মার্চ গুর্গেন ও গোহার দুইজন-ই মস্কোর নিজ নিজ বাসভবনে শেষনিঃশ্বাস ত্যাগ করেন।  তাঁদের উভয়ই হৃৎপিণ্ডের সমস্যায় ভুগছিলেন।
বৈজ্ঞানিক কর্মজীবন
এছাড়াও তিনি প্রমাণ করেন, হ্যাড্রন-প্রোটন-ফোটন শাওয়ার (বর্ষণ) কিংবা দ্রুতগতিতে ধাবমান কণাগুলোও শব্দ সৃষ্টি করতে পারে। আয়নিকরণের ফলে শক্তির যে ক্ষয় ঘটে, তা দ্রুত নিকটবর্তী এলাকার তাপীয় প্রসারণ ঘটায়, যার ফলে সেখানে শব্দতরঙ্গের সৃষ্টি হয়। আস্কারিয়ানের এ আবিষ্কার মহাজাগতিক রশ্মি নিয়ে অধ্যয়নের এক নতুন দিগন্ত খুলে দেয়। ইতোপূর্বে মহাজাগতিক রশ্মির অণুকণাগুলোকে শনাক্তকারক বা ডিটেক্টরের সঙ্গে সংযুক্ত করে মহাজাগতিক রশ্মি পর্যবেক্ষণ করা হতো। কিন্তু বর্তমানে শব্দতরঙ্গের ধারণা কাজে লাগিয়ে শব্দগ্রাহক ব্যবহার করে কণিকাগুলোর শাওয়ার বা বর্ষণ, এমনকি বিচ্ছিন্ন কণাগুলোও শনাক্ত করা সম্ভব হচ্ছে।
আস্কারিয়ান বলেন,মহাজাগতিক রশ্মিগুলো তড়িচ্চুম্বকীয় বিকিরণে সক্ষম। এই তড়িচ্চুম্বকীয় বিকিরণের সাহায্যে তিনি মহাজাগতিক রশ্মি আবিষ্কারের নতুন দিগন্ত উন্মোচন করেন। ইতোপূর্বে ধারণা করা হত, ইলেকট্রন-পজিট্রন জোড়ায় জোড়ায় থাকে বলে ইলেকট্রন-ফোটন শাওয়ার বা বর্ষণের ফলে কোনোরূপ তড়িচ্চুম্বকীয় বিকিরণ হয় না। কিন্তু আস্কারিয়ান দেখান, ইলেকট্রন-ফোটন শাওয়ারের ফলে অতিরিক্ত ঋণাত্মক আধান সৃষ্টি হয়। এই অতিরিক্ত ইলেকট্রনগুলো পরমাণু থেকে বের যায়। আবার ধ্বংস প্রক্রিয়ার ফলে  (Annihilation Process) ইলেকট্রনের প্রতিপদার্থ পজিট্রনের সংখ্যাও হ্রাস পায়। এর ফলে বস্তুকণায় তড়িৎপ্রবাহের সৃষ্টি হয়; আর তড়িৎপ্রবাহের ফলেই তড়িচ্চুম্বকীয় বিকিরণ হয়।
তবে আলোর আত্ম-অধিশ্রয়ণ বা সেলফ ফোকাসিং আবিষ্কারের জন্য আস্কারিয়ান সবচেয়ে বেশি প্রসিদ্ধি অর্জন করেছেন।
অফিসার্স ক্লাব, ঢাকা
অফিসার্স ক্লাব, ঢাকা বাংলাদেশের ঢাকার একটি সরকারী অফিসার ক্লাব।
ইতিহাস
১৯৬৭ সালে এটি প্রতিষ্ঠা করা হয়। সরকারের মন্ত্রিপরিষদ সচিব নির্বাহী কমিটির সভাপতি। প্রতি দুই বছর অন্তর গোপন ব্যালটের মাধ্যমে নির্বাহী কমিটির সদস্যগণ নির্বাচিত হন। বর্তমানে সাধারণ সম্পাদক হলেন মেজবাহ উদ্দিন।
কার্যক্রম
ক্লাবের কার্যক্রম এর মধ্যে খেলাধুলা বিভিন্ন প্রতিযোগিতা আয়োজন এবং ত্রান তহবিল দান করা ও সদস্যদের সহযোগীতা করা।
কনস্তান্তিন স্তানিস্লাভ্‌স্কি
কনস্তান্তিন সের্গেইয়েভিচ স্তানিস্লাভ্‌স্কি (Константи́н Серге́евич Станисла́вский; ১৭ জানুয়ারি [পুরনো রীতিতে ৫ জানুয়ারি] ১৮৬৩ - ৭ আগস্ট ১৯৩৮) ছিলেন একজন রুশ মঞ্চ অভিনেতা ও নির্দেশক। তিনি অন্যতম সেরা চরিত্রাভিনেতা হিসেবে বহুল পরিচিত এবং তার পরিচালিত মঞ্চনাটকসমূহ তাকে তার প্রজন্মের অন্যতম শীর্ষস্থানীয় মঞ্চ নির্দেশক হিসেবে খ্যাতি পাইয়ে দিয়েছে। তার অভিনয়ের প্রশিক্ষণ, প্রস্তুতি, ও অনুশীলনের পদ্ধতির কৌশলের জন্য তার খ্যাতি ও প্রভাব রয়ে গেছে।
প্রারম্ভিক জীবন
স্তানিস্লাভ্‌স্কি ১৮৬৩ সালের ১৭ই জানুয়ারি [পুরনো রীতিতে ৫ জানুয়ারি] মস্কোতে জন্মগ্রহণ করেন। তিনি রাশিয়ার অন্যতম ধনী আলেকসেইয়েভ পরিবারে জন্মগ্রহণ করেন। তার জন্মনাম কনস্তান্তিন সের্গেইয়েভিচ আলেকসেইয়েভ এবং পরবর্তী কালে তিনি ১৮৮৪ সালে তার পিতামাতার নিকট থেকে তার অভিনয়ের কার্যক্রম গোপন রাখতে মঞ্চনাম "স্তানস্লাভ্‌স্কি" নাম গ্রহণ করেন। ১৯১৭ সালের কমিউনিস্ট বিপ্লবের পূর্ব পর্যন্ত তিনি প্রায়ই অভিনয় ও পরিচালনায় নিরীক্ষার জন্য তার উত্তরাধিকারসূত্রে লব্ধ সম্পদ ব্যবহার করতেন। তার পরিবারের আপত্তির জন্য তিনি ৩৩ বছর পর্যন্ত অপেশাদার মঞ্চে কাজ করেছেন।
মস্কো আর্ট থিয়েটার প্রতিষ্ঠা
স্তানিস্লাভ্‌স্কি ১৮৯৭ সালের ৪ঠা জুলাই [পুরনো রীতিতে ২২শে জুন] ভ্লাদিমির নেমিরভিচ-দানচেঙ্কোর সাথে সাক্ষাৎ করেন এবং যৌথভাবে মস্কো আর্ট থিয়েটার প্রতিষ্ঠা করেন, যা শুরুতে "মস্কো পাবলিক-অ্যাকসেসিবল থিয়েটার" নামে পরিচিত ছিল। তাদের ১৮ ঘণ্টা আলোচনা মঞ্চনাটকের ইতিহাসে কিংবদন্তি মর্যাদা লাভ করে।
পাওলিনিয়ো
হোসে পাওলো বেজেরা মার্সিয়েল জুনিয়র, যিনি পাওলিনিয়ো নামে পরিচিত, (জন্ম: ২৫ জুলাই, ১৯৮৮) একজন পেশাদার ব্রাজিলীয় ফুটবলার যিনি চীনের দল গুয়াংজু এভারগ্রান্দে এবং ব্রাজিল জাতীয় দল এর হয়ে সেন্ট্রাল মিডফিল্ডার এবং ডিফেন্সিভ মিডফিল্ডার হিসেবে খেলেন।
পাওলিনিয়ো তার পেশাদার ক্যারিয়ার শুরু করে লিথুনিয়ার ক্লাব এফসি ভিলনিয়াস এর হয়ে ২০০৬ সালে। ২০০৭ সালে তিনি পোলিশ ক্লাব ইউকেএস উস এ যোগ দেন। ২০০৮ সালে তিনি ব্রাজিলের সাও পাওলোর পাও দে আকুসার ক্লাবে যোগ দেন যেখানে তিনি কৈশোরে প্রশিক্ষন নিয়েছেন। ২০০৯ সালে ব্রাজিলের ক্লাব ব্রাগানটিনো তে যোগ দেন পাওলিনিয়ো। ২০১০ সালে তিনি করিন্তিয়াস এ যোগ দেন যেখানে তিনি ২০১৩ সাল পর্যন্ত খেলেন। ২০১৩ সালে তিনি ইংলিশ ক্লাব টটেনহ্যাম এ যোগ দেন তৎকালীন ক্লাব রেকর্ড ১ কোটি ৭০ লক্ষ পাউন্ডে। ২০১৫ সালে তিনি চীনের ক্লাব গুয়াংঝু এভারগ্রান্দে তে যোগ দেন। ২০১৭ সালে বার্সেলোনা তাকে ৪ কোটি ইউরোর বিনিময়ে কিনে আনে। ২০১৮ সালে তিনি এক বছরের জন্য ধারে চীনা ক্লাব গুয়াংজু এভারগ্রান্দেতে ফিরে যান।
১৪ সেপ্টেম্বর ২০১১ পাওলিনিয়োর ব্রাজিল জাতীয় দল এ অভিষেক হয় আর্জেন্টিনা জাতীয় দল এর বিপক্ষে। তিনি ২০১৩ সালের ফিফা কনফেডারেশন্স কাপ জয়ী দলের সদস্য ছিলেন। তিনি টুর্নামেন্টের ব্রোঞ্জ বল অর্জন করেন। ২০১৭ সালে উরুগুয়ে জাতীয় দল এর বিপক্ষে বিশ্বকাপের বাছাইপর্বের ম্যাচে তিনি ব্রাজিলের হয়ে প্রথম হ্যাটট্রিক করেন।
ক্লাব
করিন্তিয়াস
গুয়াংজু এভারগ্রান্দে
বার্সেলোনা
আন্তর্জাতিক
ব্রাজিল
রাজা চোর মন্ত্রী সিপাই
রাজা মন্ত্রী চোর সিপাহী (আঞ্চলিকে রাজা, মন্ত্রী, চোর এবং সৈনিক) একধরনের চরিত্র অভিনয়ের রাখার খেলা যা ভারতের জনপ্রিয় বিনোদনের অন্তর্ভুক্ত। এতে চারজন খেলোয়াড় জড়িত- প্রতিটি খেলোয়াড়ই রাজা, মন্ত্রী, চোর বা সৈনিকের ভূমিকা গ্রহণ করেন এবং মন্ত্রীকে (মন্ত্রীর) চোরের পরিচয় অনুমান করতে হয়। এই জাতীয় অন্যান্য খেলার পাশাপাশি, একবিংশ শতাব্দীতে এর জনপ্রিয়তা হ্রাস পেয়েছে।
নিয়ম
খেলাটি রাজা (১০০০ পয়েন্ট), মন্ত্রী (৮০০ পয়েন্ট), চোর (০ পয়েন্ট) এবং সিপাহী (৫০০ পয়েন্ট) নামে ৪ টি চিট তৈরির মাধ্যমে শুরু হয়। প্রতিটি চিট ভাঁজ ও বদল করে প্রতিটি খেলোয়াড় একটি চিট বাছাই করে, এভাবে ৪ জন খেলোয়াড়ের মধ্যে বিতরণ করা হয়। খেলোয়াড়রা তাদের চরিত্র (যা কারও কাছে প্রকাশ করা হবে না) তা জানতে তাদের নিজ নিজ চিটটি খুলতে পারে। রাজা সমন্বিত চিটযুক্ত খেলোয়াড়টি "মেরা মন্ত্রী কৌন" বলে চিৎকার করে বাংলায় যার অনুবাদ "আমার মন্ত্রী কে?"। মন্ত্রীকে তখন বাকি ২জন খেলোয়াড়ের মধ্য থেকে 'চোর' শনাক্ত করতে হয়। মন্ত্রি যদি সঠিকভাবে অনুমান করে তবে পয়েন্টগুলি তার হয় অন্যথায় সে সেগুলি চোরের কাছে সমর্পণ করে। পয়েন্ট গণনা করার আগে এই খেলাটি বেশ কয়েকটি রাউন্ড খেলা হয়। সর্বোচ্চ পয়েন্টসহ খেলোয়াড় গেমটি জিতবে।
বিভিন্নতা
চিটগুলো রাজা, রানি, চোর, পুলিশ হতে পারে। পুলিশ চিট পাওয়া ব্যক্তি ঘোষণা করেন যে তিনিই পুলিশ এবং অন্য ৩ খেলোয়াড়ের মধ্য থেকে তাকে চোরকে সন্ধান করতে হবে। যদি আরও খেলোয়াড় খেলতে চান তবে মন্ত্রী ও সৈনিককের মতো অতিরিক্ত চিটস যুক্ত করতে হবে ও বিভিন্ন পয়েন্টও যুক্ত করা হবে। রাজার সর্বোচ্চ পয়েন্টের পরে রয়েছে রানির পয়েন্ট। পুলিশ চোরের পরিচয় সঠিকভাবে অনুমান করে কিনা তার ভিত্তিতে পুলিশকে বা চোরকে পয়েন্ট দেওয়া হয়।
সুন্দরবন ইউনিয়ন, দিনাজপুর সদর
সুন্দরবন ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৯৪.০২ কিমি২ (৩৬.৩০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৪১৫ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।
মোহনিশ বেহল
মোহনিশ বেহল (मोहनीश बहल, জন্মঃ ১৪ আগস্ট ১৯৬১) হচ্ছেন ভারতের একজন অভিনেতা যিনি চলচ্চিত্র এবং টেলিভিশন দুই জায়গাতেই কাজ করেছেন। তার মা নূতন ভারতের খ্যাতিমান অভিনেত্রী ছিলেন, বাবা রজনীশ নৌবাহিনীর নাবিক ছিলেন। মোহনিশ তার মার দিক দিকে খ্যাতিমান মুখার্জী-সমর্থ পরিবারের সদস্য।
১৯৮৩ সালের হিন্দি চলচ্চিত্র বেকারার দ্বারা মোহনিশ তার অভিনয় জীবন শুরু করেছিলেন, যদিও ১৯৮৯ সালের সালমান খান এবং ভাগ্যশ্রী অভিনীত চলচ্চিত্র ম্যানে পিয়ার কিয়া তার জীবন বদলিয়ে দেয়, তিনি এটিতে খল চরিত্রে ছিলেন। চলচ্চিত্রটির সফলতা মোহনিশকে একটি পরিচিত অভিনেতা বানিয়ে দিয়েছিলো। শাহ রুখ খান এর চলচ্চিত্র দিওয়ানা (১৯৯২) তে তিনি ছিলেন, সূর্য বারজাত্যর হাম সাথ সাথ হ্যায় এবং হাম আপকে হ্যায় কন চলচ্চিত্রে তার চরিত্রগুলো স্মরণীয়।
বজরঙ্গি ভাইজান
বজরঙ্গি ভাইজান ২০১৫ সালে মুক্তিপ্রাপ্ত ভারতীয় নাটকীয় চলচ্চিত্র; যেটি পরিচালনা করেছেন কবির খান।  চলচ্চিত্রটির চিত্রনাট্য লিখেছেন ভি. বিজয়েন্দ্র প্রসাদ এবং প্রযোজনা করেছেন সালমান খান ও রকলিন ভেঙ্কটেশ।  প্রধান চরিত্রে অভিনয় করেছেন সালমান খান, হারশালি মালহোত্রা, কারিনা কাপুর এবং নওয়াজুদ্দীন সিদ্দিকী।  ২০১৪ সালের নভেম্বরে দিল্লিতে প্রধান আলোকচিত্রসমূহ ধারণ করা হয় এবং পবিত্র ঈদুল ফিতর উপলক্ষে ১৭ই জুলাই ২০১৫ তারিখে বিশ্বব্যাপী মুক্তি দেওয়া হয়।
বজরঙ্গি ভাইজান চলচ্চিত্রটি এখনও পর্যন্ত সালমান খানের অভিনয় জীবনের সবচেয়ে ব্যবসাসফল চলচ্চিত্র হিসেবে মর্যাদা পেয়েছে। এটি ভারতে এবং বিশ্বব্যাপী বক্স অফিসে রেকর্ড ভেঙে নতুন রেকর্ড সৃষ্টি করেছে। এটি ঘরোয়াভাবে হিন্দি চলচ্চিত্রের ইতিহাসে দ্রুততম ভারতীয় রুপি ১ বিলিয়ন আয় করেছে। এবং বর্তমানে ভারতে সর্বকালের চতুর্থ সর্বোচ্চ চলচ্চিত্র তালিকায় অবস্থান করছে। ছবিটির মানবিক আবেদন সারা ভারতে সবার মন জয় করতে সক্ষম হয়। তাছাড়া এই ছবিটি পাকিস্তানেও ব্যাপক জনপ্রিয় হয়।
কাহিনী
পাকিস্তানের শিশু শাহিদা ( হারশালি মালহোত্রা) র নাম রাখা হয়েছিল বিখ্যাত ক্রিকেটার সাইদ আফ্রিদি র নামানুসারে। কিন্তু শাহিদা বোবা। তাকে সুস্থ করতে তাকে নিয়ে তার মা ভারতে আসেন এবং ফেরার পথে ট্রেন থেকে হারিয়ে যায় শাহিদা। নিষ্ঠাবান হিন্দু ব্রাহ্মণ পবন কুমার চতুর্বেদী (সালমান খান) তাকে আশ্রয় দেয়। তার নতুন নাম হয় মুন্নি। মুন্নি বা শাহিদা কথা না বলতে পারার জন্যে পবন অনেক চেষ্টা করেও তার মা বাবার সন্ধান পায়না। ঘটনাপরম্পরায় পবন জানতে পারে যে মুন্নি মুসলিম ও পাকিস্তানি। অসহায় মুন্নি তার কোনো ঠিকানা বলতে পারেনি। শিশুর প্রতি গভীর ভালোবাসা ও মানবতার খাতিরে মুন্নিকে নিয়ে পাকিস্তান যাত্রা করে পবন। অবশ্যই বিনা ভিসা-পাসপোর্টে। রাজস্থান সীমান্তে মাটির তলার সুড়ঙ্গ দিয়ে তাদের পার করে দেয় বুওলী নামের এক লোক। তারা আশ্রয় নেয় মসজিদের মৌলানা সাহেবের কাছে। তিনি পুলিশের নজর এড়িয়ে নিরাপদে পার করে দেন পবনদের। বহু বিপদ ও ঝামেলার মধ্যেও পাকিস্তানের সাধারণ মানুষের সহযোগীতা পায় পবন। এক ফ্রিলান্স সাংবাদিক চাঁদ নওয়াবের (নওয়াজুদ্দীন সিদ্দিকী) সাহায্যে পবন খুঁজে পায় মুন্নির ঠিকানা। কিন্তু পাকিস্তানি পুলিশ তৎপর হয়ে ওঠে পবনকে গ্রেপ্তার করতে। তাদের ধারণা হয় সে ভারতীয় গুপ্তচর। পাকিস্তানি পুলিশের অন্যতম কর্তা হামিদ খান (রাজেশ শর্মা) কিন্তু বুঝতে পারেন পবন নিছকই সাধারণ ভারতীয় যে বাচ্চা মুন্নিকে নিয়ে এসেছিল মা- বাবার কাছে ফিরিয়ে দিতে। তিনি পাক গোয়েন্দা সংস্থার অন্যায় হুকুম তামিল না করে পবনকে মুক্ত করে দেন ও নারওয়ার সীমান্ত দিয়ে দেশে ফেরার জন্যে সাহায্য করেন। ইতিমধ্যে সাংবাদিক চাঁদ নওয়াবের করা পবনের কীর্তির ভিডিও ক্লিপিং সারা পাকিস্তানে ছড়িয়ে যায়। সীমান্তে তাকে বিদায় জানাতে আসেন হাজার হাজার মানুষ। নো ম্যানস ল্যান্ডে পবন আর মুন্নি ওরফে শাহিদা একে অপরকে জড়িয়ে ধরে।
সাউন্ডট্র্যাক
অ্যালবামটির সাউন্ডট্র্যাকের সুর করেছেন প্রীতম এবং লিখেছেন ময়ূর পুরি, অমিতাভ ভট্টাচার্য, নীলেশ মিশ্র ও কসুর মনির।
ভাটপাড়া
ভাটপাড়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।
নামকরণ
ভাটপাড়া নামটি এসেছে স্থানীয় 'ভাট' শ্রেণীর ব্যক্তিবর্গ বা 'ভাঁট' গাছের বাহুল্যের কারণে। ১৪৯৫-৯৬ খ্রিষ্টাব্দে রচিত বিপ্রদাস পিপিলাইয়ের 'মনসাবিজয়' কাব্যে এই স্থানের নাম ভাটপাড়া হিসাবেই উল্লিখিত হয়েছে। ১৭শ শতকের শেষের দিকে সিদ্ধপুরুষ নারায়ণ ঠাকুর ভাটপাড়া গ্রামে পাশ্চাত্য বৈদিক সমাজের প্রতিষ্ঠা করেন। পরবর্তীকালে, ভাটপাড়ার সংস্কৃত পণ্ডিতসমাজের মুখে এই স্থান ''ভট্টপল্লী' নামে পরিচিতি লাভ করে।
এই স্থানের নামপরিচয় সংবলিত পণ্ডিত পঞ্চানন তর্করত্নের একটি শ্লোক নিম্নরূপ: বাশিষ্ঠাদৈ দ্বিজবুধববৈ শোভিতো ভট্টপল্লী নামগ্রামঃ সুরসবিদভিষ্যনন্দন প্রত্যগন্তঃ।
সাংস্কৃতিক ইতিহাস
ভাটপাড়ায় তন্ত্রযুগের ডাকাতে কালী জয়চণ্ডী বিখ্যাত। মধু, গৌরী বেদে প্রভৃতি দুর্ধর্ষ ডাকাতরা একসময় এখানে নরবলি দিত। ভাটপাড়ায় এক বৃক্ষতলে পঞ্চানন ঠাকুরের মূর্তি বিরাজমান। এখানকার প্রধান উৎসবগুলি হল পঞ্চমদোল, জয়চণ্ডীর নবমীর দোল, রামনবমী, শ্রীপঞ্চমী, কাঁকিনাড়ার মানিকপীরের মেলা ইত্যাদি। এছাড়া, বাঁশুলি ও ধর্মপূজা হয়ে থাকে। একসময় মনসাপূজায় 'ঝাঁপান উৎসব' হত এবং সেখানে সাপুড়ে ও ওঝাদের মধ্যে বাণমারামারি চলত।
এখানকার সংস্কৃত পণ্ডিতদের প্রতিষ্ঠিত বেশকিছু শিবমন্দির বর্তমান। যথা: ১৭২৭-২৮ খ্রিষ্টাব্দে বীরেশ্বর ন্যায়ালঙ্কার স্থাপিত দুটি 'বাংলা' রীতির শিবমন্দির, ১৭৩৭-৩৮ খ্রিষ্টাব্দে ভাঙা-বাঁধাঘাটে বাণেশ্বর পঞ্চানন স্থাপিত দুটি 'বাংলা' রীতির শিবমন্দির, ১৭৭৩-৭৪ খ্রিষ্টাব্দে রামকান্ত সার্বভৌম স্থাপিত একটি 'নবরত্ন' রীতির শিবমন্দির, ১৭৬৯-৭০ খ্রিষ্টাব্দে রামকান্ত সার্বভৌম স্থাপিত একটি 'পঞ্চরত্ন' রীতির শিবমন্দির, ১৮০২-০৩ খ্রিষ্টাব্দে রামশঙ্কর তর্কবাগীশ স্থাপিত দুটি 'পঞ্চরত্ন' রীতির শিবমন্দির এবং ১৮১৯-২০ খ্রিষ্টাব্দে ভোলানাথ ঠাকুর স্থাপিত একটি 'নবরত্ন' রীতির শিবমন্দির।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল হতে এর গড় উচ্চতা হল ১২ মিটার (৩৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভাটপাড়া শহরের জনসংখ্যা হল ৪৪১,৯৫৬ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তারচেয়ে ভাটপাড়ার সাক্ষরতার হার বেশি।
এই শহরের জনসংখ্যার ৯% হলো ৬ বছর বা তার কম বয়সী।
পরিবহন
রেল পথে পরিবহনে জগদ্দল স্টেশন এখানে প্রধান স্টেশন। এটি শিয়ালদাহ - নৈহাটী ডাবল ইলেকট্রিক লাইনের অন্তগত। শিয়ালদহ - সীতামাঢ়ি এক্সপ্রেস একমাত্র এক্সপ্রেস ট্রেন যা এখানে প্রতিদিন সকাল ৬:৪৮ এ পৌঁছায়।
শ্যারন লোপাটকা হত্যাকাণ্ড
শ্যারন রিনা লোপাতকা (২০ সেপ্টেম্বর, ১৯৬১ - ১৬ অক্টোবর, ১৯৯৬) মার্কিন যুক্তরাষ্ট্রের মেরিল্যান্ডের হ্যাম্পস্টেডের একজন ইন্টারনেট উদ্যোক্তা ছিলেন, যিনি আপাত সম্মত হত্যাকাণ্ডের ক্ষেত্রে নিহত হন। ১৯৯৬ সালে ১৬ অক্টোবর নর্থ ক্যারোলিনার কম্পিউটার বিশ্লেষক রবার্ট "ববি" ফ্রেডরিক গ্লাস লোপাতকাকে নির্যাতন ও শ্বাসরোধ করে হত্যা করেন। আপাত উদ্দেশ্য ছিল পারস্পরিক যৌন তৃপ্তি । এই ঘটনাটিই প্রথম, যেখানে একটি পুলিশ বিভাগ প্রাথমিকভাবে ইমেল বার্তা থেকে সংগৃহীত প্রমাণ সহ একজন হত্যাকারীকে গ্রেফতার করে।
পটভূমি
শ্যারন লোপাতকা অর্থোডক্স ইহুদি পিতা-মাতার শ্রী ও শ্রীমতী আব্রাহাম জে ডেনবার্গ চারটি কন্যার মধ্যে প্রথম জন ছিলেন। তারা বেথ তফিলো মণ্ডলীর সদস্য ছিলেন, আব্রাহাম উপাসনালয়ের একজন ক্যান্টর ছিলেন। দ্য নিউজ অ্যান্ড অবজারভার লিখেছে মেরিল্যান্ডের বাল্টিমোরে বেড়ে ওঠা শ্যারনকে তার সহপাঠীরা দেখেছিল এবং খেলাধুলার দল ও তার স্কুলের কোয়ার ক্লাবের অংশ ছিল। ১৯৭৯ সালে পিকসভিল হাই স্কুল থেকে স্নাতক ডিগ্রি অর্জনকারী লোপতকা ১৯৯১ সালে মেরিল্যান্ডের এলিকট সিটিতে নির্মাণকর্মী ভিক্টরকে বিয়ে করেন এবং ১৯৯০-এর দশকের গোড়ার দিকে মেরিল্যান্ডের হ্যাম্পস্টেডের একটি খামার-এস্কু ট্র্যাক্ট হাউসে চলে যান। লোপাতকার এক সহপাঠী এই বিয়েকে "ভেঙে যাওয়ার উপায়" বলে বর্ণনা করেছিলেন এবং তার বাবা -মা এটা সমর্থন করেননি।
১৯৯৫ সালে অতিরিক্ত অর্থ উপার্জনের জন্য লোপতকা তার এলিকট সিটি হোম থেকে অনলাইন বিজ্ঞাপন ব্যবসা শুরু করে। তিনি হোম ডেকোরার গাইডগুলি মেইলে সাত ডলারে বিক্রির জন্য প্রথম "হাউস অফ ডায়োন" ওয়েবসাইটটি হোস্ট করেছিলেন। ওয়েবসাইটে একটি বিজ্ঞাপনে লেখা ছিল, "নিউ ইংল্যান্ড রাজ্য থেকে হলিউড বাড়ি পর্যন্ত পশ হোমগুলিতে গৃহ সাজানোর রহস্য এখন আপনার হতে পারে। আগে কখনো প্রকাশিত হয়নি! আপনার ঘর সাজানোর দ্রুত সহজ উপায়।"
বাগনান কলেজ
বাগনান কলেজ হল ভারতের পশ্চিমবঙ্গ রাজ্যের বাগনানে অবস্থিত একটি স্নাতক কলেজ। এটি হাওড়া জেলায় অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত।
শ্যারন লোপাটকা হত্যাকাণ্ড
পটভূমি
"ক্লাসিফাইড কনসেপ্টস" শিরোনামে তার ব্যবসার প্রতিলিপি লেখার বিজ্ঞাপনের প্রতি তাকে ৫০ ডলার দেওয়া হয়েছিল। তিনি সাইকিক রিডিং বিতরণের জন্য বেশ কয়েকটি ওয়েবসাইট চালান, এছাড়াও ওয়েবসাইটে বিজ্ঞাপিত প্রিমিয়াম রেট টেলিফোন নম্বর দিয়ে অন্যান্য পরিষেবার বিক্রয় থেকে অর্থের শতাংশও সংগ্রহ করেন।
বাগনান কলেজ
ইতিহাস
বাগনান কলেজটি বাগনান থানার অধীন খালোর গ্রামে অবস্থিত। ১৯৫৮ সালে এই কলেজটি প্রতিষ্ঠা করেন বাদল চন্দ্র মাঝি।
শ্যারন লোপাটকা হত্যাকাণ্ড
সাংস্কৃতিক রেফারেন্স
এই মামলাটি ২০০৮ সালের একটি চলচ্চিত্র ডাউনলোডিং ন্যান্সিকে অনুপ্রাণিত করেছিল, যা সানড্যান্স ফিল্ম ফেস্টিভ্যালে প্রিমিয়ার হয়েছিল এবং ২০০৯ সালে ব্যাপকভাবে মুক্তি পেয়েছিল। চিত্রনাট্যকার লি রসের সাক্ষাৎকারগুলি ইঙ্গিত দেয় যে তিনি লোপাতকা মামলা সম্পর্কে সচেতন ছিলেন এবং এটিকে "অন্ধকার, ভয়ঙ্কর ... ও কৌতূহলী" বলে মনে করেছিলেন।
বাগনান কলেজ
বিভাগ
এই কলেজের বিভাগগুলি হল:
এই কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত। জাতীয় মূল্যাঙ্কন এবং প্রত্যয়ন পরিষদ (ন্যাক) এই কলেজটিকে খ শ্রেণির কলেজের মর্যাদা দিয়েছে।
গ্রাম প্রতিরক্ষা বাহিনী
গ্রাম প্রতিরক্ষা বাহিনীঃ (ভিডিপি) বাংলাদেশের অভ্যন্তরীণ নিরাপত্তা, আইন প্রয়োগ ও সংরক্ষণের জন্য গঠিত একটি বাহিনী, বিশেষভাবে গ্রাম এবং শহরাঞ্চলের শান্তি ও শৃঙ্খলা নিশ্চিত করাই এদের মূল দায়িত্ব। এটি গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয় দ্বারা পরিচালিত হয়। নিরাপত্তা বাহিনী হিসাবে নিয়োজিত হলেও গ্রামের যেকোন উন্নয়নমূলক ও কল্যাণকর কর্মকাণ্ডে সরাসরি অংশগ্রহণ করে থাকে।
ইতিহাস
স্বনির্ভর গ্রাম প্রতিষ্ঠার পরিকল্পনা বাস্তবায়নের লক্ষে ১৯৭৬ সালে তৎকালীন রাষ্ট্রপতি জিয়াউর রহমান গ্রাম প্রতিরক্ষা বাহিনী প্রতিষ্ঠা করেন। ছোট শহরাঞ্চলে ভিডিপি এর সমমর্যাদার প্রতিরক্ষা বাহিনী "শহর প্রতিরক্ষা বাহিনী" নামে পরিচিত। ১৯৮১ সালে জিয়াউর রহমানের মৃত্যুর পর প্রতিরক্ষা বাহিনীটির কার্যক্রম সীমিত হয়ে যায় কিন্তু রাষ্ট্রপতি হুসেইন মুহাম্মদ এরশাদ এর বিকেন্দ্রীকরণ নীতি গ্রহণের পর গ্রাম প্রতিরক্ষা বাহিনীর কার্যপরিধি পুনরায় বৃধি পেতে থাকে এবং ১৯৮৮ সালে সারাদেশে ভিডিপি এর সদস্যসংখ্যা ১০ মিলিয়ন।
প্রকাশনা
বাংলাদেশ আনসার ভিডিপি একাডেমি থেকে মাসিক, ত্রি-মাসিক, ষান্মাসিক প্রকাশনা বের করে থাকে।
পিট সাম্প্রাস
পিট সাম্প্রাস বা পেট্রোস সাম্প্রাস  (জন্ম: ১২ই আগস্ট, ১৯৭১) একজন আমেরিকান অবসরপ্রাপ্ত টেনিস খেলোয়াড়, যাকে খেলাধূলার ইতিহাসে অন্যতম সর্বশ্রেষ্ঠ বলে গণ্য করা হয়। একজন ডান-হাতি খেলোয়াড়, তার সুনির্দিষ্ট এবং শক্তিশালী সার্ভ-এর ক্ষমতা এবং সিংগল-হ্যান্ডেড ব্যাকহ্যান্ড-এর জন্যে, টেনিস জগতে তার ডাক নাম ছিল "পিস্তল পিট"।তার পেশাদারী কর্মজীবন শুরু হয় ১৯৮৮ সালে এবং শেষ হয় ২০০২ সালে ইউএস ওপেন-এ আন্দ্রে আগাসিকে হারিয়ে খেতাব জয়ের মাধ্যমে।
উইম্বলডন চ্যাম্পিয়নশিপের ইতিহাসে স্যাম্পারস সবচেয়ে সফল পুরুষ খেলোয়াড়দের মধ্যে একজন, সাতবারের শিরোপা জয়ী।উইলিয়াম রেনশ-এর সাথে যুগ্মভাবে সাম্প্রাস ছিলেন সর্বাধিক জয়ের রেকর্ডধারী যা পরবর্তীকালে রজার ফেডেরার ২০১৭ সালে তার ৮ম শিরোনাম জয় করে ভঙ্গ করেন।
এছাড়াও সাম্প্রাস পাঁচবার ইউএস ওপেন শিরোনাম জিতেছেন যা একটি ওপেন যুগের রেকর্ড; যুগ্মভাবে রজার ফেদেরার এবং জিমি কনর্সের সাথে ভাগ করে নেওয়া এবং দুইবার অস্ট্রেলিয়ান ওপেন শিরোপা জিতেছেন। তার ১৪টি গ্র্যান্ড স্ল্যাম শিরোপা জয়ের  রেকর্ড ছিল, যেটি অবশেষে ২০০৯ সালের উইম্বলডনে রজার ফেদেরার ১৫তম গ্র্যান্ড স্ল্যাম শিরোপা জয়ের মাধ্যমে ভেঙ্গে দেন। সাম্প্রাস ৬৪টি সিংগলস খেতাব জয় করেছিলেন।
১৯৯৩ সালে প্রথমবারের মতো তিনি বিশ্বের সেরা এক নম্বর স্থান অর্জন করেন এবং সেই র‍্যাঙ্কিং ধরে রেখেছিলেন ২৮৬ সপ্তাহ ধরে; ১৯৯৩ সাল থেকে ১৯৯৮ সাল পর্যন্ত ছয়বার বর্ষসেরা নির্বাচিত হয়েছিলেন তিনি।
বিকেএস আয়েঙ্গার
বেল্লুর কৃষ্ণমাচার সুন্দররাজা আয়েঙ্গার (14 ডিসেম্বর 1918 - 20 আগস্ট 2014) ছিলেন একজন ভারতীয় যোগের শিক্ষক এবং লেখক । তিনি ব্যায়াম হিসাবে যোগের শৈলীর প্রতিষ্ঠাতা, যা " আইয়েঙ্গার যোগ" নামে পরিচিত , এবং বিশ্বের অন্যতম প্রধান যোগ গুরু হিসাবে বিবেচিত হন ।  তিনি যোগ অনুশীলন এবং দর্শনের উপর অনেক বইয়ের লেখক ছিলেন যার মধ্যে রয়েছে যোগের আলো , প্রাণায়ামের উপর আলো , পতঞ্জলির যোগসূত্রের উপর আলো , এবং জীবনের উপর আলো । আয়েঙ্গার ছিলেন ভগ্নীপতি তিরুমালাই কৃষ্ণমাচার্যে র প্রথম দিকের ছাত্রদের একজন, যাকে প্রায়ই "আধুনিক যোগের জনক" বলা হয়।  প্রথমে ভারতে এবং তারপর সারা বিশ্বে যোগব্যায়ামকে জনপ্রিয় করার জন্য তাকে কৃতিত্ব দেওয়া হয়।
পিট সাম্প্রাস
সাম্প্রাস ২০০৭ সালে  আন্তর্জাতিক টেনিস হল অব ফেম -এর অন্তর্ভুক্ত হন।
বিকেএস আয়েঙ্গার
ভারত সরকার 1991 সালে আয়েঙ্গারকে , 2002 সালে পদ্মভূষণ এবং 2014 সালে পদ্মবিভূষণে ভূষিত  ।
পিট সাম্প্রাস
প্রাথমিক জীবন ও ব্যক্তিগত জীবন
সাম্প্রাস জন্মগ্রহণ করেন, ওয়াশিংটন ডিসি তে,পিতা সতেরিওস স্যামি এবং মাতা জর্জিয়া সাম্প্রাস-এর তৃতীয় সন্তান হিসেবে। তার মা গ্রীস এর স্পার্টা থেকে আগত একজন অভিবাসী ছিলেন এবং তার পিতা ছিলেন দ্বিতীয় প্রজন্মের গ্রীক অভিবাসী (মার্কিন যুক্তরাষ্ট্রে গ্রিক বাবা কস্তাস গুস সাম্প্রাস এবং পোলিশ ইহুদি মা, সারাহ এ স্টেনবার্গ-এর সন্তান হিসেবে জন্মগ্রহণকারী)  । তিনি প্রতি রবিবার গ্রিক অর্থোডক্স চার্চের নিয়মিত সার্ভিসে উপস্থিত থাকতেন পরিবারের সাথে  । ৩ বছর বয়সে, তিনি বাড়ির বেসমেন্টে একটি টেনিস র‍্যাকেট আবিষ্কার করেন  এবং একটি দেওয়ালে বল মেরে খেলতে থাকেন ঘণ্টার পর ঘণ্টা।
১৯৭৮ সালে সাম্প্রাস পরিবার ক্যালিফোর্নিয়া র পালো ভারডেস অঞ্চলে চলে আসেন এবং এখানকার উষ্ণ আবহাওয়া সাত-বছর বয়সী সাম্প্রাসকে  সারা বছর ধরে টেনিস খেলতে উদ্বুদ্ধ করে। ছোট থেকেই তার মহান আইডল ছিলেন রড লেভার এবং এগারো বছর বয়সে, এই টেনিস কিংবদন্তির সাথে খেলার সৌভাগ্য হয় সাম্প্রাসের । সাম্প্রাস পরিবার জ্যাক ক্র্যামার ক্লাবে যোগদান করে, এবং এখানেই সাম্প্রাস এর প্রতিভা স্পষ্ট হয়ে ওঠে। কিশোর বয়সে, সাম্প্রাস টেনিস কোচ রবার্ট ল্যান্সডর্পের কাছে প্রশিক্ষিত হন। সাম্প্রাস  ল্যান্সডর্পের থেকে ল্যান্সার্ডফর ফোরহ্যান্ড শিখেছেন।
বিকেএস আয়েঙ্গার
প্রারম্ভিক বছর
আয়েঙ্গারের নিজ শহর, বেল্লুর, তার জন্মের সময় ইনফ্লুয়েঞ্জা মহামারীর কবলে ছিল এবং সেই রোগের আক্রমণের কারণে অল্পবয়সী ছেলেটি বহু বছর ধরে অসুস্থ ও দুর্বল হয়ে পড়েছিল। তার শৈশব জুড়ে, তিনি ম্যালেরিয়া, যক্ষ্মা , টাইফয়েড জ্বর এবং সাধারণ অপুষ্টির সাথে লড়াই করেছিলেন । "আমার বাহু পাতলা ছিল, আমার পা কাঁটা ছিল, এবং আমার পেট একটি অপ্রীতিকরভাবে প্রসারিত হয়েছিল" তিনি লিখেছেন। "আমার মাথা নিচের দিকে ঝুলে থাকত, এবং আমাকে অনেক চেষ্টা করে তুলতে হতো।"
যোগব্যায়ামে শিক্ষা
1934 সালে, তাঁর শ্যালক, যোগী শ্রী তিরুমালাই কৃষ্ণমাচার্য, 15 বছর বয়সী আয়েঙ্গারকে মহীশূরে আসতে বলেন, যাতে যোগাসন অনুশীলনের মাধ্যমে তার স্বাস্থ্যের উন্নতি হয় ।  কৃষ্ণমাচার্য আয়েঙ্গার এবং অন্যান্য ছাত্রদের মহীশূরে চতুর্থ কৃষ্ণ রাজা ওয়াদিয়ার মহারাজার দরবারে আসন প্রদর্শন করতে বাধ্য করেছিলেন, যা আয়েঙ্গারের উপর ইতিবাচক প্রভাব ফেলেছিল।  আয়েঙ্গার তার ভগ্নীপতির সাথে তার মেলামেশাকে তার জীবনের একটি টার্নিং পয়েন্ট বলে মনে করেন  বলেন যে দুই বছরের মধ্যে "তিনি (কৃষ্ণমাচার্য) আমাকে মাত্র দশ বা পনেরো দিন শিক্ষা দিয়েছেন, কিন্তু এই কয়েকদিন নির্ধারণ করে দিয়েছিল আমি আজ কী হয়েছি!  যোগগুরু কে. পট্টাভি জোইস দাবি করেছেন যে কৃষ্ণমাচার্য নন, তিনিই আয়েঙ্গারের গুরু ছিলেন।  1937 সালে, কৃষ্ণমাচার্য আঠারো বছর বয়সে আয়েঙ্গারকে যোগ শিক্ষার প্রসারের জন্য পুনে পাঠান।
পিট সাম্প্রাস
প্রাথমিক জীবন ও ব্যক্তিগত জীবন
২০০০ সালের ৩০শে সেপ্টেম্বর, সাম্প্রাস আমেরিকান অভিনেত্রী এবং প্রাক্তন মিস ইউ এস এ ব্রিগেড উইলসনকে বিয়ে করেন. ২১ শে নভেম্বর, ২০০২ সালে, তাদের প্রথম পুত্র, খ্রিস্টান চার্লস সাম্প্রাস জন্মগ্রহণ করেন। তারা বর্তমানে ক্যালিফোর্নিয়ার লেক শেরুড অঞ্চলে বসবাস করেন
১৯৯১: বছরের শেষ চ্যাম্পিয়নশিপ শিরোনাম
থাম্ব|১৯৯২ সালে সাম্প্রাস
বিকেএস আয়েঙ্গার
যোগব্যায়ামে শিক্ষা
যদিও আয়েঙ্গার কৃষ্ণমাচার্যের প্রতি অত্যন্ত শ্রদ্ধাশীল ছিলেন,  এবং মাঝে মাঝে পরামর্শের জন্য তাঁর কাছে ফিরে যেতেন, তাঁর গুরুর সাথে তাঁর তত্ত্বাবধানের সময় তাঁর একটি সমস্যা ছিল।  শুরুতে, কৃষ্ণমাচার্য ভবিষ্যদ্বাণী করেছিলেন যে কঠোর, অসুস্থ কিশোর যোগব্যায়ামে সফল হবে না। তাকে অবহেলিত করা হয়েছিল এবং গৃহস্থালির কাজে দায়িত্ব দেওয়া হয়েছিল। কৃষ্ণমাচার্যের প্রিয় ছাত্র কেশবমূর্তি একদিন চলে গেলেই গুরুতর প্রশিক্ষণ শুরু হয়।  কৃষ্ণমাচার্য কঠিন ভঙ্গির একটি সিরিজ শেখাতে শুরু করেন, মাঝে মাঝে তাকে বলেন যে তিনি একটি নির্দিষ্ট ভঙ্গি আয়ত্ত না করা পর্যন্ত না খেতে। এই অভিজ্ঞতাগুলি পরে তিনি তার ছাত্রদের শেখানোর উপায় জানাবে।
আয়েঙ্গার সাক্ষাত্কারে রিপোর্ট করেছেন যে, 90 বছর বয়সে, তিনি প্রতিদিন তিন ঘন্টা ধরে আসন এবং এক ঘন্টা প্রাণায়াম অনুশীলন চালিয়ে যান। এর পাশাপাশি, তিনি উল্লেখ করেছেন যে তিনি নিজেকে অন্য সময়ে অ-ইচ্ছাকৃত প্রাণায়াম করতে দেখেছেন।
পিট সাম্প্রাস
অবসর জীবনের কার্যকলাপ
থাম্ব|২০০৭এ বস্টনে চ্যাম্পিয়ন্স কাপে সাম্প্রাস
বিকেএস আয়েঙ্গার
ভারতে যোগ প্রদর্শন
৪০এর দশকের শেষের দিকে মহীশূর ছেড়ে সুন্দরকে যেতে হল মহারাষ্ট্রের পুণে শহরে। ডাক্তার ভিবি গোখলে কর্নাটকেই সুন্দরদের যোগব্যায়াম দেখেছিলেন। বিখ্যাত ডাক্তার তিনি, মোহনদাস করমচাঁদ গান্ধী কারাগারে অ্যাপেন্ডিসাইটিসের ব্যথায় অসুস্থ হয়ে পড়লে তিনিই চিকিৎসা করেছিলেন। এই সিভিল সার্জন এখন বদলি হয়ে পুণে শহরে। তাঁর অনুরোধ, পুণেতে যোগ শেখানোর জন্য কৃষ্ণমাচার্য সুন্দরকে পাঠিয়ে দেন।
‘ডেকান জিমখানা’ ক্লাবে সুন্দরকে নিয়ে গেলেন ডাক্তার গোখলে। তাঁর ইচ্ছে, ক্লাবের সদস্যরা যোগ জানুন। কিন্তু উচ্চবর্গের অভিজাত ক্লাব-সদস্যরা দক্ষিণ ভারতের এক অচেনা তরুণকে টিজ়িং শুরু করলেন তাঁরা। ডাক্তার গোখলে মঞ্চে উঠে এলেন, ফিসফিস করে সুন্দরকে বললেন, ‘শরীরের ব্যাপার আমি ভাল জানি। ব্যাখ্যা করাটা আমার হাতে ছেড়ে দাও, তুমি যোগের কসরতগুলি দেখাও।’ ডাক্তার গোখলে সেই সময়েই তাঁর এক রোগীকে পাঠিয়ে দিলেন সুন্দরের কাছে। দিনকর দেওধর যার নামেই এখন ক্রিকেটের দেওধর ট্রফি।